Súradnice: 49°07′18″S 21°50′36″V﻿ / ﻿49,1216°S 21,8432°V﻿ / 49.1216; 21.8432

**Oľšavka** je potok v regióne Horný Zemplín, v obci Oľka v okrese Medzilaborce a v obci Ruská Kajňa v okrese Humenné v Prešovskom kraji. Je pravostranným prítokom vodného toku Oľka; má dĺžku 5,0 km. Je vodným tokom VI. rádu. Hydrologický identifikátor: 4-30-08-3126. Geomorfologická kategorizácia: geomorfologická oblasť Nízke Beskydy, geomorfologický celok Laborecká vrchovina.

Prameň
------

Pramení v nadmorskej výške 368 m n. m. v lesnom extraviláne premiešanom s trvalými trávnymi porastmi v území obce Oľka, na severovýchodnom svahu vrchu *Kačarník* s nadmorskou výškou 445 m n. m. v okrese Medzilaborce v Prešovskom kraji, v geomorfologickej oblasti Nízke Beskydy, v geomorfologickom celku Laborecká vrchovina.

Opis toku
---------

Od prameňa tečie juhovýchodným smerom územím obce Oľka, ľavým brehom obmýva pole aj les *Briežky* v obci Oľka, preteká cez lesný extravilán premiešaný s trvalým trávnym porastom, pravým brehom obmýva pole *Poľaniská* v obci Oľka, veľkým oblúkom sa stáča na juh, pravým brehom obmýva les *Vrátočká* v obci Oľka, pravým brehom obmýva dolinu *Pod záhradkami* v obci Oľka, v nadmorskej výške 246 m n. m. vteká na obecnú hranicu medzi obcami Oľka v okrese Medzilaborce a Ruská Kajňa v okrese Humenné, ľavým brehom obmýva les *Ščob* v obci Oľka, pravým brehom obmýva les *Vrch* v obci Ruská Kajňa, v nadmorskej výške 232 m n. m. odteká z obecnej hranice medzi obcami Oľka a Ruská Kajňa a tečie cez územie obce Ruská Kajňa v okrese Humenné, pravým brehom obteká ovčín a na severnom okraji intravilánu obce Ruská Kajňa v nadmorskej výške 204 m n. m. ústi do vodného toku Oľka ako jej pravostranný prítok.
Vodný tok *Oľšavka* má päť bezmenných prítokov, suchšiu časť roka bez vody.
Vodný tok *Oľšavka* vzniká, preteká a ústi do Oľky v obciach Oľka v okrese Medzilaborce a Ruská Kajňa v okrese Humenné v Prešovskom kraji, v geomorfologickej oblasti Nízke Beskydy, v geomorfologickom celku Laborecká vrchovina.

Pôvod názvu
-----------

Pôvod hydronyma *Oľšavka* na území obcí Oľka a Ruská Kajňa zatiaľ nie je uspokojivo doriešený. Pôvod môže byť spájaný s výskytom zatiaľ neidentifikovaného porastu *jelše opadavej*, v miestnom nárečí *olše*, môže byť spájaný s názvom niektorého z potokov *Olšava/ Oľšava* (iba v Prešovskom kraji a v Košickom kraji je k februáru 2022 sedem štandardizovaných názvov potokov s touto podobou a to ešte nemusí byť konečné číslo), môže byť spájaný so sídelným názvom alebo s nesídelným názvom *Olšava/ Oľšava*, ktorých frekvencia výskytu je tiež vysoká. Výskum pokračuje ďalej. Z toponyma/ hydronyma *Oľšava/ Olšava* rozšírením o formant *-ka* bolo utvorené jednoslovné hydronymum *Oľšavka* ako súčasť veľmi početnej skupiny názvov v slovenskej toponymii, najmä hydronymii.
Názov potoka *Oľšavka* bol štandardizovaný v roku 1990. Predchádzajúca podoba štandardizovaného názvu *Olšavka* účinná v období rokov 1976 - 1990 bola štandardizovaná v roku 1976. V priestore slovenskej hydronymie je to osobitne frekventované hydronymum prinášajúce úskalia spojené s homonymiou názvov vodných tokov.

Referencie
----------

1. ↑  Názvy potokov. Bratislava: Úrad geodézie, kartografie a katastra Slovenskej republiky. Dostupné online  [cit. 2022-02-06.
2. ↑  KOČICKÝ, Dušan a IVANIČ, Boris. Geomorfologické členenie Slovenska. Bratislava: Štátny geologický ústav Dionýza Štúra, 2011. Dostupné on-line na  [cit. 2022-02-06]
3. ↑  Priebeh vodného toku Oľšavka v Základnej báze údajov geografického informačného systému ZB GIS. Dostupné on-line na  [cit. 2022-02-06].
4. ↑  Geografické názvy okresu Vranov nad Topľou A 16. Geografické názvoslovné zoznamy OSN ČSFR. Bratislava: Slovenský úrad geodézie a kartografie, P-321/1990 zo 16.7.1990. 81 s. S. 46, 76. ISBN 80-7103-011-2.
5. ↑  Geografické názvy okresu Humenné A 32. Geografické názvoslovné zoznamy OSN SR. Bratislava: Úrad geodézie, kartografie a katastra SR, GK-1423/1993 z 28.7.1993. 121 s. S. 47, 48, 91, 104, 108, 110. ISBN 80-85672-05-7.
6. ↑  Názvy vrchov a dolín Slovenskej socialistickej republiky A6. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-250/1986 z 5.8.1986. 211 s. S. 13, 135, 167. 079-902-87
7. ↑  Milan Majtán. *Z lexiky slovenskej toponymie*. 1. vyd. Bratislava : Veda vydavateľstvo Slovenskej akadémie vied, 1996. 191 s. ISBN 80-224-0480-2. S. 134, 141, 144.
8. ↑  Názvy vodných tokov a vodných plôch SR. Povodie Bodrogu a Tisy. Bratislava: Slovenský úrad geodézie a kartografie, P-425/1990 z 31.10.1990. 82 s. ISBN 80-85164-17-5.
9. ↑  Geografické názvoslovie Základnej mapy ČSSR 1:50 000 z územia Slovenskej socialistickej republiky, 1. Názvy neosídlených geografických objektov, Východoslovenský kraj. Slovenský úrad geodézie a kartografie, č. P-378/1975 z 19.11.1975, Kartografické informácie 8. 153 s. S. 28, 70. Bratislava 1977. 79-008-76.

| * z
* d
* u
Vodné toky v povodí **Oľky** |
| --- |
| *Oľka* → *Ondava* → *Bodrog* → *Tisa* → *Dunaj* |
| Boršovec · Hatka · Hladnický potok · Homoľský potok · Chotárny potok · Jasenovský potok · Klenovec · Kobylec · Kozlov potok · Lokšovský potok · Lúčny potok · Meľovský potok · Olšavka · **Oľka** · Ondalík · Opukovec · Polomský potok · Prituliansky potok · Repejovský potok · Rohožník · Sitnička · Strašné · Šnidárka · Uhliskový potok · Úvoz · Varechovský potok · Veselica · Záludný potok · Žalobínsky potok · Žarnovec |